Diari Oficial de la Generalitat Valenciana


Sumari del DOGV 2944, del 04-03-1997 (1997/821309)

ACORD d'11 de febrer de 1997, del Govern Valencià, pel qual s'aprova la dissolució de l'agrupació dels municipis de Bellreguard i Palmera, per al sosteniment en comú del lloc de secretaria i classificar els llocs resultants de la dissolució en secretaries de classe tercera.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2944

Data del DOGV
:   04-03-1997

Secció del DOGV
:   ALTRES DISPOSICIONS

Número del document
:   1997/821309


Data del document
:   11-02-1997

Organisme emissor
:   Conselleria de Presidència

Tipus de document
:   Acord

ACORD d'11 de febrer de 1997, del Govern Valencià, pel qual s'aprova la dissolució de l'agrupació dels municipis de Bellreguard i Palmera, per al sosteniment en comú del lloc de secretaria i classificar els llocs resultants de la dissolució en secretaries de classe tercera.  
El Govern Valencià, en la reunió del dia 11 de febrer de 1997, adoptà l'acord següent:  
Els municipis de Bellreguard i Palmera constituïren, en el seu dia, una agrupació per al sosteniment en comú del lloc de secretaria, reservat a funcionari d'administració local amb habilitació nacional, el qual actualment estava proveït definitivament per la senyora Carmen Llopis Llorca, funcionària d'administració local amb habilitació de caràcter nacional, de la subescala de secretaria-intervenció.  
L'Ajuntament de Bellreguard inicià l'expedient de dissolució de l'Agrupació mitjançant un acord plenari de 3 de gener de 1996. Però l'Ajuntament de Palmera es va manifestar contrari a la dissolució, en acord de l'11 de gener de 1996.  
La Diputació de València amb caràcter preceptiu i no vinculant ha emés un informe desfavorable, motivat fonamentalment que per la dita Diputació s'han aprovat unes ajudes a municipis agrupats per a el sosteniment de la Secretaria.  
No obstant aquest informe desfavorable, el caràcter voluntari de les agrupacions, després de l'aprovació de la Llei 7/1985, de 2 d'abril, Reguladora de les Bases de Règim local, fonamentat en l'autonomia municipal constitucionalment declarada, impedeix obligar una entitat local a mantenir-se en una agrupació en contra de la seua voluntat, quan les corporacions locals agrupades disposen de recursos suficients per a mantenir un lloc de secretaria amb caràcter independent.  
Els llocs resultants de la dissolució són els de la secretaria de l'Ajuntament de Bellreguard i el de la secretaria de l'Ajuntament de Palmera, que hauran de ser classificats en classe tercera.  
La Secretaria actual de l'agrupació, senyora Carmen Llopis Llorca, ha manifestat la seua voluntat d'ocupar el lloc de Secretaria de l'Ajuntament de Bellreguard.  
Per tot açò, i considerant les facultats conferides en el citat Reial Decret 1.732/1994, de 29 de juliol, en relació amb l'article 26 del Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, a proposta del conseller de Presidència, el Govern Valencià, acorda:  
Primer  
Aprovar la dissolució de l'agrupació dels municipis de Bellreguard i Palmera, per al sosteniment en comú del lloc de secretaria i classificar els llocs resultants de la dissolució en secretaries de classe tercera, llocs reservats a funcionaris d'administració local amb habilitació de caràcter nacional, de la subescala de secretaria-intervenció.  
Segon  
Adscriure amb caràcter definitiu, en el lloc de secretaria de l'Ajuntament de Bellreguard, la senyora Carmen Llopis Llorca, funcionària d'administració local, amb habilitació de caràcter nacional de la subescala de secretaria-intervenció.  
Contra aquest acord, que posa fi a la via administrativa, s'hi podrà interposar, després de la comunicació al Govern Valencià, un recurs contenciós administratiu davant la Sala de lo Contenciós Administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquest acord en el Diari Oficial de la Generalitat Valenciana, sense perjudici que els interessats puguen interposar-hi qualsevol altre recurs que estimen oportú.  
València, 11 de febrer de 1997  
El conseller secretari del Govern Valencià,  
JOSÉ JOAQUÍN RIPOLL SERRANO